ai4bharat/Pralekha huggingface dataset:
PIB Headquarters
पत्र सूचना कार्यालयाचे कोविड-19 संबंधित बातमीपत्र
|
|
- 50.86 Cr. vaccine doses have been administered so far under Nationwide Vaccination Drive
- 3,11,39,457 total recoveries across the country so far
- Recovery Rate currently at 97.40%
- 39,686 patients recovered during last 24 hours
- India reports 35,499 new cases in last 24 hours
- India's Active caseload currently 4,02,188
- Active cases constitute 1.26% of total cases
- Weekly Positivity Rate remains below 5%, currently at 2.35%
- Daily positivity rate at 2.59%; less than 3% for last 14 days
- Testing capacity substantially ramped up – 48.17 crore tests conducted
#Unite2FightCorona
#IndiaFightsCorona
नवी दिल्ली/मुंबई, 9 ऑगस्ट 2021
आरोग्य मंत्रालयाची कोविड-19 घडामोडींवरील माहिती
भारताच्या कोविड-19 प्रतिबंधक लसीकरणाने 50.86 कोटींचा टप्पा ओलांडला आहे. आज सकाळी 7 वाजेपर्यंत उपलब्ध माहितीनुसार एकूण 58,79,068 सत्रांमध्ये, 50,86,64,759 लसीच्या मात्रा देण्यात आल्या. गेल्या 24 तासात 16,11,590 लसीच्या मात्रा देण्यात आल्या. कोविड -19 प्रतिबंधक लसीकरणाच्या नव्या टप्प्याला 21 जून 2021 रोजी सुरुवात झाली आहे. देशभरात लसीकरणाचा वेग आणि व्याप्ती वाढवण्यासाठी केंद्र सरकार वचनबद्ध आहे.
आणखी एका सकारात्मक घडामोडीत, भारताचा रुग्ण बरे होण्याचा दर गेल्या 24 तासांमध्ये 97.40% वर पोहोचला आहे. महामारीची सुरुवात झाल्यापासून भारताने साध्य केलेला हा आतापर्यंतचा सर्वोच्च दर आहे. भारतात महामारीच्या सुरुवातीपासून ते आतापर्यंत एकूण 3,11,39,457 तर गेल्या 24 तासात 39,686 रुग्ण कोविड-19 संसर्गातून बरे झाले आहेत.
भारतात गेल्या 24 तासात 35,499 नव्या रुग्णांची नोंद झाली. सलग 43 दिवस 50,000 पेक्षा कमी दैनंदिन रुग्णांची नोंद झाली आहे. राज्ये आणि केंद्र शासित प्रदेशांच्या सातत्यपूर्ण आणि समन्वित प्रयत्नांचे हे फळ आहे.
देशात आज सक्रीय रुग्णसंख्या 4,02,188 इतकी असून ती एकूण रुग्णसंख्येच्या 1.26% आहे.
चाचण्यांच्या क्षमतेत सातत्याने वाढ होत आहे. गेल्या 24 तासात देशात 13,71,871 चाचण्या करण्यात आल्या. देशात आतापर्यंत एकूण 48 कोटींपेक्षा अधिक  चाचण्या करण्यात आल्या आहेत. देशात एकीकडे चाचण्या वाढत असून दुसरीकडे साप्ताहीक पॉझिटीव्हीटी दर सध्या 2.35 % तर दैनंदिन पॉझिटीव्हीटी दर 2.59 % आहे. गेल्या 14 दिवसांपासून दैनंदिन पॉझिटीव्हीटी दर 3% पेक्षा कमी तर सलग 63 दिवस 5% पेक्षा कमी आहे.
इतर अपडेट्स :
Important TweetsM.Chopade/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 147
पंतप्रधान कार्यालय
अहमदाबादमध्ये नवरात्रोत्सव सोहळ्यात पंतप्रधान सहभागी
लाखो भाविकांसह केली महाआरती
नवी दिल्ली, 29 सप्टेंबर 2022
पंतप्रधान नरेंद्र मोदी आज रात्री अहमदाबाद इथल्या जीएमडीसी मैदानावर नवरात्र उत्सवानिमित्त झालेल्या कार्यक्रमाला उपस्थित होते.
गुजरातचे राज्यपाल आचार्य देवव्रत आणि गुजरातचे मुख्यमंत्री भूपेंद्र पटेल यांच्यासमवेत पंतप्रधानांचे कार्यक्रमस्थळी आगमन झाले. पंतप्रधानांनी कार्यक्रमस्थळी राज्यपाल आणि मुख्यमंत्री आणि लाखो भाविकांसह अंबामातेची महाआरती केली. भारतीय संस्कृतीचे प्रतीक असलेल्या आणि गुजरातच्या स्थानिक वैशिष्ठ्यांचे दर्शन घडवणाऱ्या नवरात्र उत्सवात पंतप्रधान सहभागी झाल्यामुळे या शुभ प्रसंगी भाविकांचा आनंद द्विगुणित झाला. मुख्यमंत्र्यांनी पंतप्रधानांना 'माँ अंबाजी श्री यंत्र' शुभ स्मृतिचिन्ह दिले. पंतप्रधानांनी सांस्कृतिक कार्यक्रम आणि गरबाही पाहिला.
पंतप्रधान दोन दिवसांच्या गुजरात दौऱ्यावर असून त्यांनी आज सुरत आणि भावनगर येथील कार्यक्रमांत उद्घाटन/लोकार्पण /शिलान्यास केला. त्यांनी आज अहमदाबादमध्ये राष्ट्रीय क्रीडा स्पर्धा 2022 सुरू झाल्याचे घोषित केले. .
पंतप्रधान उद्या 51 शक्तीपीठांपैकी एक असलेलले श्रद्धास्थान अंबाजी,येथे जाणार आहेत. अंबाजी येथे 7200 कोटी रुपये किमतीच्या विविध विकास प्रकल्पांची पायाभरणी आणि राष्ट्रार्पण पंतप्रधान करतील. पंतप्रधान आवास योजनेंतर्गत बांधण्यात आलेल्या 45,000 घरांचे लोकार्पण आणि पायाभरणी पंतप्रधान करतील. तरंगा हिल  – अंबाजी – आबू रोड नवीन ब्रॉडगेज मार्गाची आणि प्रसाद योजनेंतर्गत अंबाजी मंदिरातील तीर्थक्षेत्र सुविधांच्या विकासाची पायाभरणी पंतप्रधान करणार आहेत. 51 शक्तीपीठांपैकी एक असलेल्या अंबाजीला भेट देणाऱ्या लाखो भाविकांना नवीन रेल्वे मार्गामुळे फायदा होईल आणि या सर्व तीर्थक्षेत्रांना भेट देणाऱ्या भक्तांचा उपासना अनुभव समृद्ध होईल. पायाभरणी करण्यात येणाऱ्या इतर प्रकल्पांमध्ये दीसा येथील हवाईदल तळाशी संबंधित पायाभूत सुविधा आणि धावपट्टीचे बांधकाम, अंबाजी बायपास रोड यांचा समावेश आहे.
मालवाहतुकीला समर्पित पश्चिम कॉरिडॉरच्या 62 किलोमीटर लांबीचे न्यू पालनपूर-न्यू महेसाणा पट्टा आणि 13 किलोमीटर लांबीचा न्यू पालनपूर-नवी चातोदार पट्टा  यांचे लोकार्पण पंतप्रधान करतील. यामुळे पिपावाव, दीनदयाळ बंदर प्राधिकरण , मुंद्रा आणि गुजरातच्या इतर बंदरांशी कनेक्टिव्हिटी वाढेल. हे मार्ग सुरू झाल्यावर 734 किमी लांबीचे मालवाहतुकीला समर्पित पश्चिम कॉरिडॉर कार्यान्वित होईल. हा पट्टा सुरू झाल्याने गुजरातमधील मेहसाणा-पालनपूरमधील, राजस्थानमधील स्वरूपगंज, केशवगंज, किशनगड; हरियाणातील रेवाडी-मानेसर आणि नारनौल इथल्या उद्योगांना फायदा होईल. मिठा-थराड-दीसा रस्त्याच्या रुंदीकरणासह विविध रस्ते प्रकल्पांचे पंतप्रधान लोकार्पण करतील.S.Kane/S.Kakade/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
संरक्षण मंत्रालय
भारत आणि नेपाळ दरम्यान 15 व्या सूर्य किरण संयुक्त लष्करी प्रशिक्षण सरावाला पिथौरागढ  येथे प्रारंभ
नवी दिल्ली, 20 सप्टेंबर 2021
भारत आणि नेपाळच्या लष्करादरम्यान 15 व्या सूर्य किरण संयुक्त प्रशिक्षण सरावाला आज पिथोरागढ  येथे प्रारंभ झाला. हा सराव 3 ऑक्टोबर पर्यंत चालेल. या सरावादरम्यान, भारतीय लष्कर आणि नेपाळी लष्कराची प्रत्येकी एक इन्फट्री बटालियन सहभागी होत आहे. या सरावात दहशतवाद विरोधी मोहीम आणि आपत्कालीन बचाव कार्य याबाबत संयुक्त कारवाई करण्याबाबत सराव केला जाईल.
आज पारंपारिक उद्घाटन सोहळा आयोजित करण्यात आला होता ज्यामध्ये दोन्ही तुकड्यानी भारतीय आणि नेपाळी लष्करी धून वर संचलन केले. लेफ्टनंट जनरल एसएस महाल, जीओसी उत्तर भारत क्षेत्र यांनी उपस्थितांना संबोधित केले आणि परस्पर विश्वास, आंतर - कार्यक्षमता मजबूत करण्यासाठी प्रशिक्षण घेण्याचे आणि सर्वोत्तम पद्धती सामायिक करण्याचे आवाहन केले. याआधी शनिवारी नेपाळी सैन्याची तुकडी पिथौरागढ येथे दाखल झाली आणि तिचे पारंपारिक लष्करी इतमामात स्वागत करण्यात आले. दोन्ही सैन्यातील सुमारे 650 जवान या सरावात सहभागी होत आहेत.M.Iyengar/S.Kane/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 352
वाणिज्य आणि उदयोग मंत्रालय
शांघाय सहकार्य संघटनेच्या विदेश व्यापार आणि अर्थव्यवस्था सांभाळणाऱ्या मंत्र्यांची भारताच्या यजमानपदाखाली बैठक
कोरोना महामारीतून अर्थव्यवस्था वेगाने सावरण्यासाठी व्यापार आणि गुंतवणूक वृद्धिंगत करण्याचे केंद्रीय मंत्री पियुष गोयल यांचे एससीओ राष्ट्रांना आवाहन
नवी दिल्ली, 28 ऑक्टोबर 2020
शांघाय सहकार्य संघटनेच्या विदेश व्यापार आणि अर्थव्यवस्था सांभाळणाऱ्या मंत्र्यांची भारताच्या यजमानपदाखाली आज 19 वी बैठक झाली.
कोविड-19 मुळे निर्माण झालेली संकटाची स्थिती म्हणजे आर्थिक बळ एकवटून या भागात व्यापार आणि गुंतवणुक वृद्धिंगत करणाऱ्या भागीदारी शोधण्यासाठीची हाक असल्याचे वाणिज्य आणि उद्योग मंत्री पियुष गोयल यांनी उद्घाटनप्रसंगी बोलतांना सांगितले.
एससीओ अंतर्गत व्यापार आणि गुंतवणुकीत वाढ करण्यासाठी सहकार्य सुरूच ठेवायला हवे असे सांगतानाच महामारीतून लवकर सावरण्यासाठी हे आवश्यक असल्याचे ते म्हणाले. प्रत्येक देशाच्या जगाकडे पाहण्याच्या दृष्टीकोनाला त्याच्या संस्कृती आणि तात्विक बैठकीमुळे आकार प्राप्त होतो. प्राचीन काळापासून संपूर्ण जग म्हणजे एक कुटुंब ’वसुधैव कुटुंबकम’ अशी भारताची धारणा आहे असे त्यांनी सांगितले.
वाणिज्य आणि उद्योग राज्य मंत्री हरदीपसिंह पुरी यांनीही आपले विचार मांडले. दुरदृश्य प्रणाली द्वारे झालेल्या या बैठकीला एससीओ चे महासचिव आणि किरगीझ रिपब्लिक, कझाकस्तान, पाकिस्तान,रशिया, तझाकिस्तान आणि उझबेकिस्तान या राष्ट्रांचे मंत्री उपस्थित होते.
या बैठकीत चार दस्तावेजांचा स्वीकार करण्यात आला-
- कोविड-19 संदर्भातल्या प्रतिसादाबाबत निवेदन- औषध प्राप्ती आणि व्यापार सुलभ करण्यासाठी अधिक सहकार्याच्या गरजेचा पुनरुच्चार यामध्ये करण्यात आला आहे.
- जागतिक व्यापार संघटनेचे सदस्य असणाऱ्या एससीओ देशांच्या मंत्र्यांचे बहुपक्षीय व्यापार प्रणालीबाबत निवेदन. नियमाधारित बहुपक्षीय वाटाघाटीचे महत्व यामध्ये अधोरेखित करण्यात आले आहे.
- बौद्धिक संपदा हक्काबाबत एससीओ सहकार्याबाबत निवेदन- बौद्धिक संपदा विषयक सहकार्याबाबत तसेच कायदा आणि अंमलबजावणी याबाबत माहिती/अनुभव यांची देवाण घेवाण,आंतरराष्ट्रीय संघटनांमध्ये सहकार्य यांचा समावेश आहे.
- सूक्ष्म, लघु आणि मध्यम उद्योग क्षेत्रात एससीओ चौकटीत राहून सहकार्याला गती देणाऱ्या सामंजस्य कराराच्या अंमलबजावणीसाठी कृती आराखडा. एमएसएमई मध्ये माहितीचे आदान-प्रदान, संशोधन आणि क्षमता वृद्धी क्षेत्रात सहयोग यासह इतर क्षेत्रात सहकार्य.
या बैठकीची फलनिष्पत्ती ही एससीओ ऐक्याच्या दृष्टीने अतिशय महत्वाची असण्यावर गोयल यांनी भर दिला.B.Gokhale/N.Chitale/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 151
रसायन आणि खते मंत्रालय
राज्य / केंद्रशासित प्रदेशांना अँफोटेरीसीन -बी च्या अतिरिक्त 19,420 कुप्या देण्यात आल्या आहेत
21 मे रोजी देशभरात अँफोटेरिसिन-बी च्या 23680 कुपीचे वाटप करण्यात आले
24 मे 2021 रोजी सर्व राज्ये / केंद्रशासित प्रदेश आणि केंद्रीय संस्थांना अँफोटेरिसिन-बी च्या अतिरिक्त 19,420 कुप्यांचे वितरण करण्यात आले असे
केंद्रीय रसायन आणि खते मंत्री डी. व्ही. सदानंद गौडा यांनी सांगितले.
त्याशिवाय 21 मे रोजी देशभरात अँफोटेरिसिन-बी च्या 23,680 कुप्यांचे वाटप करण्यात आले
पर्यावरण, वन एवं जलवायु परिवर्तन मंत्रालय
कॅनडामध्ये मॉन्ट्रियल येथे संयुक्त राष्ट्रांच्या जैवविविधता परिषदेच्या आढावा बैठकीत भूपेंद्र यादव यांचे मार्गदर्शन
जागतिक जैवविविधतेच्या आराखड्यात निर्धारित करण्यात आलेली लक्ष्ये आणि उद्दिष्टे महत्त्वाकांक्षी, वास्तववादी आणि व्यवहार्य असली पाहिजेत- भूपेंद्र यादव
केंद्रीय पर्यावरण, वन आणि हवामान बदल मंत्री भूपेंद्र यादव यांनी कॅनडामध्ये मॉन्ट्रियल येथे कॉप-15 मध्ये संयुक्त राष्ट्रांच्या जैवविविधता परिषदेच्या आढावा बैठकीच्या पूर्ण सत्रामध्ये आपले विचार व्यक्त केले. या पूर्ण सत्रामध्ये बोलताना यादव म्हणाले,
अध्यक्ष महोदय, मान्यवर, सन्माननीय महिला आणि पुरुष,
सर्व पक्षांनी दिलेल्या अतिशय मोलाच्या योगदानाबद्दल त्यांच्या योगदानाचे महत्त्व मी विचारात घेतो आणि 2020 पश्चात जागतिक जैवविविधता आराखड्याची अंमलबजावणी करण्याबाबत या परिषदेमध्ये सहमती होईल, अशी मला आशा आहे.
परिसंस्थेच्या अवमूल्यनाच्या प्रक्रियेची दिशा बदलून तिला पूर्वस्थितीत आणणे आणि जागतिक जैवविविधतेचा ऱ्हास थांबवणे या दोन गोष्टी सामाजिक-आर्थिक विकासासाठी, मानव कल्याणासाठी आणि जागतिक शाश्वततेच्या दिशेने पुढे जाण्यासाठी अत्यावश्यक आहेत. जागतिक जैवविविधतेच्या आराखड्यात निर्धारित करण्यात आलेली लक्ष्ये आणि उद्दिष्टे महत्त्वाकांक्षी असण्याबरोबरच ती वास्तववादी आणि व्यवहार्य असली पाहिजेत. हवामान बदलाच्या प्रक्रियेचा जैवविविधतेवर विपरित परिणाम होत असल्याने जैवविविधतेचे संवर्धन देखील सामाईक परंतु वर्गीकृत जबाबदाऱ्यांवर आणि संबंधित क्षमतांवर आधारित असले पाहिजे.
महोदय,
विकसनशील देशांसाठी शेती हे ग्रामीण अर्थव्यवस्थेला चालना देणारे प्रमुख आर्थिक साधन आहे आणि या क्षेत्राला पाठबळ देण्यासाठी करण्यात आलेल्या अतिशय महत्त्वाच्या योजनांमध्ये बदल करता येणार नाहीत. विकसनशील देशांसाठी अन्नसुरक्षा हा सर्वोच्च प्राथमिकतेचा विषय असल्याने कीटकनाशकांच्या वापरामध्ये कपातीची संख्यात्मक उद्दिष्टे अनावश्यक आहेत आणि याबाबतचा निर्णय संबंधित देशांकडे त्यांची राष्ट्रीय स्थिती, प्राथमिकता आणि क्षमता यांच्या आधारावर सोपवला पाहिजे. जैवविविधतेच्या संवर्धनासाठी परिसंस्थेचे संवर्धन आणि पुनरुज्जीवन अतिशय विचारपूर्वक आणि एकात्मिक पद्धतीने झाले पाहिजे. जैवविविधतेच्या संवर्धनासाठी निसर्ग आधारित उपायांपेक्षा अशा प्रकारचा परिसंस्था दृष्टीकोन स्वीकारला पाहिजे. या
महोदय,
या आराखड्यांची यशस्वी अंमलबजावणी तितक्याच महत्त्वाकांक्षी असलेल्या संसाधन एकत्रीकरणाच्या यंत्रणेच्या उभारणीचे मार्ग आणि पद्धतींवर सर्वस्वी अवलंबून असेल. म्हणूनच विकसनशील देशांच्या पक्षांना आर्थिक संसाधने उपलब्ध करून देण्यासाठी एका नव्या आणि समर्पित यंत्रणेची उभारणी करण्याची गरज आहे. आपल्या सर्वांना कॉप-15 मधील महत्त्वाकांक्षी आणि वास्तविक जागतिक जैवविविधता आराखडा प्रत्यक्षात आणणे शक्य व्हावे यासाठी भारत सर्व पक्षांसोबत अतिशय मनापासून काम करण्यासाठी संपूर्णपणे वचनबद्ध आहे.
खूप खूप आभार.
ग्राहक व्यवहार, अन्न आणि सार्वजनिक पुरवठा मंत्रालय
प्रधानमंत्री गरीब कल्याण योजनेंतर्गत राष्ट्रीय अन्न सुरक्षा कायद्याच्या लाभार्थ्यांना मे आणि जून 2021 या आणखी दोन महिन्यांसाठी अतिरिक्त अन्नधान्य पुरवण्यासाठी केंद्रीय मंत्रिमंडळाची मान्यता
नवी दिल्ली, 5 मे 2021
पंतप्रधान नरेंद्र मोदी यांच्या अध्यक्षतेखाली झालेल्या केंद्रीय मंत्रिमंडळाच्या बैठकीत खालील निर्णयाला मान्यता देण्यात आली.
- प्रधानमंत्री गरीब कल्याण योजनेंतर्गत आणखी दोन महिन्यांसाठी अतिरिक्त अन्नधान्य पुरवणे म्हणजेच मे आणि जून 2021 या काळात राष्ट्रीय अन्न सुरक्षा कायद्याच्या थेट लाभ हस्तांतरण योजनेअंतर्गत येत असलेल्या लाभार्थ्यांसह 79.88 कोटी लाभार्थ्यांना माणशी पाच किलो मोफत धान्य
- सध्याच्या एनएफएसएच्या अस्तित्वात असलेल्या प्रमाणाच्या आधारावर गहू/ तांदूळ यांचे राज्ये/ केंद्रशासित प्रदेशनिहाय वितरण याबाबत अन्न आणि सार्वजनिक वितरण विभाग निर्णय घेईल. तसेच अन्न आणि सार्वजनिक वितरण विभाग या योजनेंतर्गत अन्नधान्याच्या साठ्याची उचल/ वितरण याला अंशतः आणि स्थानिक लॉकडाऊन स्थिती आणि मान्सून, चक्रीवादळ यांसारख्या विपरित हवामानविषयक स्थितीमध्ये पुरवठा साखळी आणि कोविडमुळे घातलेले निर्बंध यांना विचारात घेऊन परिचालनाच्या गरजेनुसार मुदतवाढ देण्याबाबत निर्णय घेऊ शकेल.
- पुरवण्यात येणारा अन्नधान्याचा एकूण साठा सुमारे 80 लाख मेट्रिक टन असू शकेल.
दोन महिन्यांसाठी टीपीडीएस अर्थात लक्ष्याधारित सार्वजनिक वितरण प्रणाली अंतर्गत 79.88 कोटी लाभार्थ्यांना माणशी पाच किलो धान्य पुरवण्यासाठी 25332.92 कोटी रुपयांच्या अनुदानाची गरज लागणार असून तांदळासाठी रु 36789.2/ मेट्रिक टन आणि गव्हासाठी रु 25731.4/ मेट्रिक टन खर्च अपेक्षित आहे.
कोरोना विषाणूच्या प्रभावामुळे निर्माण झालेल्या आर्थिक अडचणींमुळे गरिबांना भेडसावणाऱ्या समस्या कमी करण्यास या अतिरिक्त पुरवठ्यामुळे मदत होईल. कोणत्याही गरीब कुटुंबाला पुढील दोन महिने अन्नधान्यापासून वंचित राहावे लागणार नाही.
महिला आणि बालविकास मंत्रालय
ॲसिड हल्ल्याबाबत राष्ट्रीय महिला आयोगाकडून नोडल अधिकाऱ्यांच्या अखिल भारतीय बैठकीचे आयोजन
नवी दिल्ली, 18 जानेवारी 2023
राष्ट्रीय महिला आयोगाने , 'ॲसिड हल्ल्याविषयी अखिल भारतीय नोडल अधिकाऱ्यांची बैठक' आयोजित केली होती. ॲसिड आणि इतर ज्वलनशील पदार्थांची विक्री आणि खरेदी, पीडितांना नुकसानभरपाई, पीडितांचे उपचार आणि पुनर्वसन आदि विषयासंबंधीत समस्यांच्या निराकारणाकरिता, चर्चा, संवाद आणि सूचना सामायिक करण्यासाठी या बैठकीचे आयोजन करण्यात आले होते. या बैठकीला भारतभरातील राज्यांमधून 23 नोडल अधिकारी आणि प्रतिनिधी उपस्थित होते. या बैठकीच्या अध्यक्षस्थानी राष्ट्रीय महिला आयोगाच्या अध्यक्ष रेखा शर्मा होत्या.
आपल्या उद्घाटनपर भाषणात, शर्मा यांनी अॅसिड आणि इतर ज्वलनशील पदार्थांची अनियंत्रित विक्री थांबवण्याच्या तातडीच्या गरजेवर आणि पीडितांच्या योग्य पुनर्वसनाच्या आवश्यकतेवर भर दिला. “सर्वोच्च न्यायालयाच्या बंदीनंतरही सत्य हे आहे की ॲसिड अजूनही विक्रीसाठी उपलब्ध आहे. अॅसिडची अनियंत्रित विक्री रोखण्यासाठी कडक तरतुदी ठेवण्यात आल्या आहेत याची खातरजमा करणे गरजेचे आहे.
बैठकीत केलेल्या काही शिफारशी अशा: - शाळा, विद्यापीठे आणि कायद्याची अंमलबजावणी करणाऱ्या आणि इतर संस्थांमध्ये लैंगिक संवेदनशीलतेबद्दल जागरुकता वाढवण्यासाठी व्यापक मोहीम राबवणे; अॅसिड विक्रीवर कठोर नियम लागू करणे, जिल्हा दंडाधिकार्यांना परवाने देण्याचे एकमेव अधिकार असणे, 15 दिवसांनंतर साठा तपासणे आणि ॲसिडच्या विक्रीबाबत नियमित अहवाल देणे आवश्यक करणे . पेट्रोल आणि डिझेल हल्ल्यात बळी पडलेल्यांना ॲसिड हल्ल्यातील बळींप्रमाणेच नुकसानभरपाई देण्याची शिफारसही या गटाने केली आहे. ॲसिड हल्ल्यातील पीडितांना मोफत वैद्यकीय सेवेसाठी खासगी रुग्णालयांना आर्थिक सहाय्य, अॅसिड हल्ल्यातील पीडितांसाठी सरकारी नोकऱ्यांमध्ये आरक्षण आणि कॉर्पोरेट सामाजिक दायित्वाच्या माध्यमातून त्यांच्यासाठी कॉर्पस फंड स्थापन करण्याची सूचनाही प्रतिनिधी मंडळाने केली.
सेन्सॉर बोर्डाला चित्रपटांमधील सूडाचे कथानक अतिरंजित दाखवण्यावर प्रतिबंध घालणे, बळी गेलेल्यांच्या कुटुंबियांना भरपाईची प्रक्रिया सुलभ करणे, ॲसिड हल्ल्यातील पीडितांचे अधिक पुनर्वसन आणि रोजगाराच्या संधी सक्षम करणे याही काही सूचना या बैठकीत करण्यात आल्या. अॅसिड हल्ल्यामुळे पीडित महिलांना मदत करण्यासाठी आणि अॅसिड हल्ला प्रकरणांना प्रतिबंध करण्यासाठी सर्व आवश्यक पावले उचलली जातील याची खात्री करण्यासाठी बैठकीत चर्चा झालेल्या सर्व शिफारसी आयोग पुढे नेईल.
N.Chitale/V.Joshi/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 91
पंतप्रधान कार्यालय
केंद्रीय औद्योगिक सुरक्षा दलाच्या 50 व्या स्थापना दिनाला पंतप्रधानांची उपस्थिती
नवी दिल्ली, 10 मार्च 2019
उत्तर प्रदेशातल्या गाझियाबाद मधल्या इंदिरापुरम इथे सीआयएसएफ अर्थात केंद्रीय औद्योगिक सुरक्षा दलाचा 50 वा स्थापना दिन पंतप्रधान नरेंद्र मोदी यांच्या उपस्थितीत आज साजरा झाला.
केंद्रीय औद्योगिक सुरक्षा दलाच्या परेडची पंतप्रधानांनी पाहणी केली. प्रशंसनीय सेवेबद्दल सेवापदके यावेळी पंतप्रधानांच्या हस्ते प्रदान करण्यात आली. हुतात्मा स्मारकावर त्यांनी पुष्पचक्र अर्पण केले आणि अतिथी पुस्तिकेत स्वाक्षरी केली.
सीआयएसएफच्या सुवर्ण जयंतीनिमित्त त्यांनी दलाचे अभिनंदन केले. देशाच्या प्रमुख संस्थांचे संरक्षण करण्यामध्ये सीआयएसएफच्या भूमिकेची त्यांनी प्रशंसा केली. नवभारतासाठी निर्माण करण्यात आलेल्या आधुनिक संरचनेचे संरक्षण करण्याची जबाबदारी सीआयएसएफच्या सुरक्षित हाती असल्याचे पंतप्रधान म्हणाले.
सुरक्षा दलाच्या जवानांना सहकार्य करण्याचे आवाहन त्यांनी नागरिकांना केले. व्हीआयपी संस्कृती ही सुरक्षा संरचनेत अडथळा निर्माण करते. म्हणूनच नागरिकांनी सुरक्षा जवानांना सहकार्य करणे महत्वाचे असल्याचे ते म्हणाले. सीआयएसएफची भूमिका आणि कार्य याविषयी जन जागृती करण्यासाठी, त्यांचे कार्य दर्शवणारी, डिजिटल संग्रहालये, विमानतळ, मेट्रो यासारख्या ठिकाणी सुरु करण्याची सूचना त्यांनी केली.
देशाच्या महत्वाच्या पायाभूत ढाच्याच्या संरक्षणात सीआयएसएफच्या भूमिकेची प्रशंसा करत, आपत्ती प्रतिसाद,महिला सुरक्षा आणि इतर बाबीतही हे दल कार्यरत असल्याचे ते म्हणाले. केरळ मधला पूर आणि नेपाळ आणि हैती इथला भूकंप या आपत्तीच्या वेळी सीआयएसएफच्या जवानांनी बजावलेल्या मदत आणि बचाव कार्याबद्दलही त्यांनी सांगितले.
आपल्या सुरक्षा दलांच्या सुरक्षिततेसाठी आपले सरकार कटीबद्ध आहे. यासंदर्भात सुरक्षा दलांचे आधुनिकीकरण आणि त्यांच्या कल्याणासाठी आपल्या सरकारने उचललेल्या पाऊलांचा त्यांनी उल्लेख केला.
कर्तव्य म्हणजे सशस्त्र दलासाठी उत्सव आहे असे सांगून दहशतवादामुळे निर्माण झालेल्या आव्हानांमुळे सीआयएसएफची भूमिका विस्तारली आहे. दहशतवादाचा बिमोड करण्यासाठी आपले सरकार कटीबद्ध असल्याचे त्यांनी स्पष्ट केले.
राष्ट्रीय पोलीस स्मारक, आपले पोलीस आणि अर्ध सैनिक बलाचे शौर्य आणि बलिदान यांना समर्पित असल्याचे पंतप्रधान म्हणाले. राष्ट्रीय युध्द स्मारक आणि राष्ट्रीय पोलीस स्मारक यामुळे सुरक्षा दलांच्या योगदानाविषयी जनतेत जागृती निर्माण होईल.सीआयएसएफमधे अनेक महिला सैनिकांची भरती करण्याच्या सीआयएसएफच्या प्रयत्नांची त्यांनी प्रशंसा केली.
भारताची प्रगती आणि आगेकूच सुरु राहील त्यानुसार सीआयएसएफची भूमिका आणि त्यांची जबाबदारीही वृद्धींगत होत राहील असे पंतप्रधान म्हणाले.
MC/NC/PM
(Visitor Counter : 159
पंतप्रधान कार्यालय
ज्येष्ठ माजी सनदी अधिकारी डॉ. मंजुला सुब्रमण्यम यांच्या निधनाबद्दल पंतप्रधानांनी व्यक्त केला शोक
पंतप्रधान नरेंद्र मोदी यांनी ज्येष्ठ माजी सनदी अधिकारी डॉ. मंजुला सुब्रमण्यम यांच्या निधनाबद्दल शोक व्यक्त केला आहे.
पंतप्रधान ट्विट मध्ये म्हणतात;
"ज्येष्ठ माजी सनदी अधिकारी डॉ. मंजुला सुब्रमण्यमजी यांच्या निधनानं अतीव दु:ख झालं आहे. धोरणात्मक समस्यांची असलेली जाण आणि प्रत्यक्ष कृतीवर भर देण्याची प्रवृत्ती, यामुळे त्या सदैव आदरास पात्र ठरल्या. मी मुख्यमंत्री असताना त्यांच्याशी झालेला संपर्क आणि संवाद माझ्या कायम स्मरणात राहील. त्यांचे कुटुंबीय आणि मित्रपरिवाराच्या दु:खात सहभागी आहे. ओम शांती."
राष्ट्रपती कार्यालय
डॉ. राजेंद्र प्रसाद यांच्या जयंतीदिनी राष्ट्रपती कोविंद यांनी वाहिली आदरांजली
नवी दिल्ली, 3 डिसेंबर 2019
राष्ट्रपती रामनाथ कोविंद यांनी भारताचे पहिले राष्ट्रपती डॉ. राजेंद्र प्रसाद यांना त्यांच्या जयंतीदिनी आज राष्ट्रपती भवनात आदरांजली अर्पण केली. यावेळी राष्ट्रपती सचिवालयातील अधिकारी आणि कर्मचारी यांनीही राष्ट्रपती भवनातल्या दरबार हॉलमधील डॉ. राजेंद्र प्रसाद यांच्या तैलचित्राला पुष्पांजली अर्पण केली.
S.Tupe/J.Patankar/P.Kor
(Visitor Counter : 90
पंचायती राज मंत्रालय
केंद्रीय ग्रामविकास आणि पंचायती राज मंत्री गिरीराज सिंह यांच्या हस्ते पंचायती राज संस्थांद्वारे 'शाश्वत विकास उद्दिष्टांचे स्थानिकीकरण' या अहवालाचे प्रकाशन
नवी दिल्ली, 8 डिसेंबर 2021
पंचायती राज्यमंत्री कपिल मोरेश्वर पाटील यांच्या उपस्थितीत, केंद्रीय ग्रामविकास आणि पंचायती राज मंत्री गिरीराज सिंह यांनी 07-12-2021 रोजी “पंचायती राज संस्थांद्वारे शाश्वत विकास उद्दिष्टांचे  स्थानिकीकरण” या अहवालाचे प्रकाशन केले.
या प्रसंगी  ग्रामपंचायत विकास आराखडा  च्या प्रगतीवर देखरेख ठेवणारा देखरेख डॅशबोर्ड आणि  क्षमता बांधणी प्रशिक्षण व्यवस्थापन आणि पंचायती राज संस्थांचे निवडून आलेले प्रतिनिधी आणि कार्यकर्ते यांचे प्रशिक्षण पोर्टल अशा दोन समर्पित डॅशबोर्डचा केंद्रीय ग्रामविकास आणि पंचायती राज मंत्र्यांनी प्रारंभ केला. प्रशिक्षण व्यवस्थापन पोर्टलवरील लघु माहिती पुस्तिकेचे प्रकाशनही करण्यात आले.
श्री गिरीराज सिंह यांनी हा माहितीपूर्ण अहवाल तयार करण्यासाठी पंचायती राज मंत्रालयाने स्थापन केलेल्या तज्ज्ञ समितीच्या प्रयत्नांची प्रशंसा केली. शाश्वत विकासाची उद्दिष्ट साध्य करण्यासाठी कृती योजना म्हणून हा अहवाल काम करेल.2030 पर्यंत शाश्वत विकासाची उद्दिष्ट साध्य करण्यासाठी भारताची वचनबद्धता त्यांनी अधोरेखित केली. पंचायती राज संस्थांच्या 32 लाख निवडून आलेल्या प्रतिनिधींना शाश्वत विकासाची उद्दिष्ट साध्य करणे हे एक आव्हान मानून तळागाळात केंद्रीत आणि एकत्रितपणे काम करण्यास सुरुवात करण्याचे आवाहन त्यांनी केले.
यावेळी बोलताना पंचायती राज राज्यमंत्री कपिल मोरेश्वर पाटील यांनी, पंचायत स्तरावर उपजीविकेच्या संधीं वाढवण्यासाठी आणि अधिकाधिक चांगल्या रोजगाराच्या संधी निर्माण करण्याच्या दृष्टीने, उद्योजकीय उपक्रम सुरु करण्याचे आवाहन केले. या अहवालाची प्रशंसा करताना,कपिल मोरेश्वर पाटील यांनी आशा व्यक्त केली की, “पंचायती राज संस्थांच्या माध्यमातून शाश्वत विकास उद्दिष्टांचे स्थानिकीकरण” हा अहवाल समाजातील शेवटच्या व्यक्तीपर्यंत विकासाचे लाभ पोहोचवण्यासाठी मार्गदर्शक आराखडा म्हणून काम करेल.पंतप्रधानांच्या दूरदृष्टीच्या आधारे,पंचायतींनी विश्वासाने आणि आत्मविश्वासाने विकासकामे करावीत. ज्ञानाचा वाढलेला स्तर आणि योग्य नियोजनामुळे सर्वांगीण प्रगतीचा मार्ग मोकळा होईल आणि ग्रामीण भागातील गरिबी दूर होईल, हे केंद्रीय पंचायत राज राज्यमंत्र्यांनी अधोरेखित केले.
M.Chopade/S.Chavan/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 247
मंत्रिमंडळ
गारमेंट्स आणि मेड-अप्सच्या निर्यातीवरील करातील सवलतीला मुदतवाढ द्यायला मंत्रिमंडळाची मंजुरी
नवी दिल्ली, 25 मार्च 2020
पंतप्रधान नरेंद्र मोदी यांच्या अध्यक्षतेखालील केंद्रीय मंत्रिमंडळाने 1 एप्रिल 2020 पासून राज्य आणि केंद्रीय कर आणि शुल्क  सवलती सुरू ठेवायला मान्यता दिली आहे. निर्यात केलेल्या उत्पादनांवरील  कर आणि शुल्क परताव्याशी या योजनेचे विलीनीकरण होत नाही तोपर्यंत ही सवलत असेल.
तयार कपडे आणि मेड-अपसाठी आरओएससीटीएल योजना 1 एप्रिल 2020 पासून लागू केली जाईल. आरओडीटीपीमध्ये आरओएससीटीएल विलीन होईपर्यंत वस्त्रोद्योग मंत्रालयाने अधिसूचित केलेल्या मार्गदर्शक सूचना आणि दरामध्ये कोणताही बदल केला जाणार नाही.
31 मार्च 2020 नंतर आरएससीटीएल सुरू ठेवून सध्या कोणत्याही अन्य प्रणालीत सूट न मिळालेल्या सर्व कर / शुल्कात सवलत देऊन वस्त्रोद्योग क्षेत्र स्पर्धात्मक बनविणे अपेक्षित आहे.
U.Ujagare/S.Kane/P.Kor
(Visitor Counter : 66
उपराष्ट्रपती कार्यालय
कृषी क्षेत्राशी संबंधित राष्ट्रीय चर्चासत्राचे उद्या उपराष्ट्रपतींच्या हस्ते उद्घाटन
नवी दिल्ली, 20 जून 2018
शेतीला शाश्वत आणि फायदेशीर बनविण्याबाबतच्या दोन दिवसीय राष्ट्रीय चर्चासत्राचे उद्या पुणे येथे उपराष्ट्रपती एम. वेंकय्या नायडू यांच्या हस्ते उद्घाटन होणार आहे. 2022 पर्यंत शेतकऱ्यांचे उत्पन्न दुपटीने वाढवण्याबाबत विविध स्तरावर सुरु असलेल्या चर्चा आणि प्रयत्नांच्या संदर्भात हे चर्चासत्र आयोजित करण्यात आले आहे.
कृषी क्षेत्राशी संबंधित विविध मुद्यांवरही या चर्चासत्राला केंद्रीय कृषी मंत्री राधा मोहन सिंग, महाराष्ट्राचे मुख्यमंत्री देवेंद्र फडणवीस, माजी केंद्रीय कृषी मंत्री आणि खासदार शरद पवार, ज्येष्ठ कृषी वैज्ञानिक प्रा. एम.एस.स्वामीनाथन, प्रसिद्ध कृषी आणि अर्थ तज्ज्ञ प्रा. अशोक गुलाटी आणि केंद्र सरकारच्या विविध संघटनांचे वरिष्ठ अधिकारी उपस्थित राहणार आहेत.
B.Gokhale/S.Kane/D.Rane
(Visitor Counter : 72
पर्यटन मंत्रालय
पर्यटन मंत्रालयाच्या देखो अपना देश या वेबिनार अंतर्गत व्होकल फॉर ग्लोबल याविषयी चर्चा
: स्थानिक समुदायांचे सबलीकरण : गुजरात अनुभव
पर्यटन मंत्रालयाने देखो अपना देश या वेबिनार मालिकेअंतर्गत 76 भागत व्होकल फॉर ग्लोबल: स्थानिक समुदायांचे सबलीकरण :गुजरात अनुभव या विषयी चर्चा दिनांक 13 फेब्रुवारी 2021 रोजी करण्यात आली.स्थानिक समुदायांना अपार आर्थिक संधी दिल्याने भारतातील पर्यटन क्षेत्रावर खुप चांगला परिणाम झाला आहे. रोजगाराच्या संधी उपलब्ध करणे, उत्पन्न मिळविणे, राहणीमान वाढविणे आणि आणि साधारणपणे पर्यटनाने स्थानिक समाजाची उत्पन्नाची पातळी वाढविणे या साठी उद्योजकता हा आवश्यक घटक समजला जातो. वेबिनारमध्ये केवाडियाच्या आजूबाजूच्या भागातील स्थानिक समाजाच्या आणि गुजरातमधील विणकर जे स्वतः उत्पादन करतात त्यांच्या सबलीकरणाबाबत चर्चा करण्यात आली. तसेच राज्याच्या या हस्तकलेच्या वारशामुळे स्थानिकांना कसा रोजगार उपलब्ध झाला त्यावर चर्चा झाली. यामुळे स्थानिकांना केवळ रोजगाराच्या संधीच उपलब्ध झाल्या,एवढेच नव्हे तर अनेक शतकांचा कला आणि हस्तकलेचा वारसा जपण्यातही महत्त्वाची मदत झाली.
केवाडिया- हे गुजरातमधील वैशिष्ट्यपूर्ण आणि अत्यंत वेगाने विकसित होत असलेले पर्यटन स्थळ आहे.भारताचे लोहपुरुष सरदार वल्लभभाई पटेल यांचा
182 मीटर उंचीचा पुतळा इथे असून स्टँच्यू ऑफ लिबर्टी म्हणून ओळखले जाणारे नर्मदा जिल्ह्यातील केवाडिया हे सर्व वयोगटातील लोकांसाठी कौटुंबिक पर्यटन स्थळ म्हणून विकसित झाले आहे.
देखो अपना देश ही वेबिनार मालिका माहिती आणि तंत्रज्ञान मंत्रालयाच्या राष्ट्रीय ई-शासकीय विभागाच्या तांत्रिक सहाय्याने सादर केली जाते.या वेबिनारची सत्रे https://www.youtube.com/channel/UCbzIbBmMvtvH7d6Zo_ZEHDA/featured या संकेतस्थळावर तसेच भारत सरकारच्या पर्यटन मंत्रालयाच्या सामाजिक माध्यमांवर उपलब्ध आहेत.
यापुढील वेबिनार दिनांक 20फेब्रुवारी 2021 रोजी सकाळी 11वाजता साहसी पर्यटन या विषयावर आयोजित केली आहे.